აჭარის ავტონომიური რესპუბლიკის განათლების, კულტურისა და სპორტის სამინისტროს საშუალოვადიანი სამოქმედო გეგმა

(2016-2019 წწ.)

2015 წელი

# აჭარის ავტონომიური რესპუბლიკის განათლების, კულტურისა და სპორტის სამინისტრო

## პრიორიტეტი (1) : ზოგადი, პროფესიული და უმაღლესი განათლების სფეროს ხელშეწყობა

**პრიორიტეტის დასაბუთება:** აჭარის ა/რ კონსტიტუციის,“აჭარის ავტონომიური რესპუბლიკის სტატუსის შესახებ” საქართველოს კონსტიტუციური კანონის, ,,ზოგადი განათლების შესახებ“, ,,კულტურის შესახებ“ და ,,სპორტის შესახებ“ საქართველოს კანონების და სხვა საქართველოსა და აჭარის ავტონომიური რესპუბლიკის კანონებისა და კანონქვემდებარე ნორმატიული აქტების, ა/რ განათლების, კულტურისა და სპრორტის სამინისტროს დებულების შესაბამისად შემდეგი კომპეტენციები გააჩნია

* განათლების, კულტურისა და სპორტის სისტემის მართვა;
* განათლების, კულტურის და სპორტის სისტემის ინსტიტუციური და პროგრამული რეფორმირებების ხელშეწყობა;
* სოციალურ-საგანმანათლებლო პროგრამების განხორციელების ხელშეწყობა;
* ეკონომიკის ახალ მოთხოვნებზე ორიენტირებული პროფესიული განათლების ფორმირების ხელშეწყობა;
* ეროვნული სასწავლო გეგმის დანერგვის ორგანიზება;
* განათლების ინფრასტრუქტურის რეაბილიტაციის ხელშეწყობა;
* სახელოვნებო განათლების ხელშეწყობა;
* სასპორტო დაწესებულებების ოპტიმალური ინსტიტუციური მოწყობა;
* განათლების, კულტურისა და სპორტის სფეროს პროგრამული დაფინანსება, მოქმედი კანონმდებლობის შესაბამისად.

**პრიორიტეტის საშუალოვადიანი მიზანი:**

ზოგადი, პროფესიული და უმაღლესი განათლების ხარისხის გაუმჯობესება, უწყვეტი განათლების ხელშეწყობა; ზოგადსაგანმანათლებლო დაწესებულებების ინფრასტრუქტურის გაუმჯობესება; სკოლის შემდგომი ფორმალური განათლების ორიენტირება შრომის ბაზრის მოთხოვნებსა და რეგიონის საჭიროებებზე; განათლების ხელმისაწვდომობის გაზრდა სოციალურად დაუცველი და სპეციალური საგანმანათლებლო საჭიროებების მქონე პირებისათვის; პიროვნების ინდივიდუალური შემოქმედებითი მიდრეკილებების განვითარების ხელშეწყობა; განსაკუთრებული სახელოვნებო უნარ-ჩვევების მქონე ბავშვების გამოვლენა; ცხოვრების ჯანსაღი წესის დამკვიდრება, ბავშვთა და მოზარდთა მაქსიმალური რაოდენობის ჩაბმა სპორტულ გამაჯანსაღებელ სექციებში, მასობრივი სპორტის განვითარების ხელშეწყობა.

**პრიორიტეტის აღწერა (სამოქმედო გეგმა)**:

* განათლების მართვა, კულტურისა და სპორტის სფეროს პოლიტიკის შემუშავება და მართვა;
* განათლების ხელშეწყობა და ხარისხის გაუმჯობესება

(განათლების, კულტურისა და სპორტის სამინისტროს ტერიტორიული ორგანოები);

* საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა;
* განათლების ხელმისაწვდომობის გაზრდა;
* განათლების ხარისხის გაუმჯობესება;
* გაძლიერებული და ინკლუზიური სწავლება;
* უწყვეტი განათლების უზრუნველყოფა;
* საჯარო სკოლების განვითარების ხელშეწყობა, რომლებიც ახორციელებენ საპანსიონო მომსახურებას;
* სახელოვნებო განათლების ხელშეწყობა;
* სკოლისგარეშე სასპორტო საგანმანათლებლო დაწესებულებების ხელშეწყობა.

**პროგრამა (1.1):განათლების მართვა, კულტურისა და სპორტის სფეროს პოლიტიკის შემუშავება და მართვა**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2016-2019 წწ.

**პროგრამის ბიუჯეტი: 6 296 440 ლარი.**

პროგრამული კოდი 0601 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

აჭარის ავტონომიური რესპუბლიკის ადმინისტრაციულ ტერიტორიაზე განათლების, კულტურისა და სპორტის სფეროში ერთიანი სახელმწიფო პოლიტიკის გატარება.

**პროგრამის აღწერა:**

* სახელმწიფოს ერთიანი პოლიტიკის ფარგლებში შემუშავებული გეგმების აჭარის ავტონომიური რესპუბლიკის ადმინისტრაციულ ტერიტორიაზე განხორციელება;
* განათლების, კულტურისა და სპორტის სფეროებში განსახორციელებელი პროგრამების შესრულების კოორდინაცია და განათლების, კულტურისა და სპორტის სისტემების მართვა.

**პროგრამა (1.2): განათლების ხელშეწყობა და ხარისხის გაუმჯობესება**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2016-2019 წწ.

**პროგრამის ბიუჯეტი: 3 594 800 ლარი.**

პროგრამული კოდი 0602 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

კანონმდებლობით მინიჭებული უფლებამოსილების ფარგლებში, საქართველოს განათლებისა და მეცნიერების სამინისტროს მიერ დამტკიცებული ეროვნული სასწავლო გეგმების, სტანდარტების და სპეციალური საგანმანათლებლო პროგრამების შესრულების კონტროლი მის სამოქმედო ტერიტორიებზე არსებულ ზოგად საგანმანათლებლო დაწესებულებებში, ზოგადსაგანმანათლებლო, პროფესიულ-საგანმანათლებლო, სკოლისგარეშე სახელოვნებო, სასპორტო საგანმანათლებლო და დაწესებულებებს შორის თანამშრომლობისა და ინფორმაციის გაცვლის ხელშეწყობა.

**პროგრამის აღწერა:**

* საინფორმაციო ბანკის შექმნა სამოქმედო ტერიტორიაზე არსებულ ზოგადსაგანმანათლებლო, პროფესიულ-საგანმანათლებლო, სკოლისგარეშე სახელოვნებო და სასპორტო საგანმანათლებლო და დაწესებულებების მატერიალურ-ტექნიკური, ადამიანური და ფინანსური რესურსების შესახებ;

**პროგრამის მოსალოდნელი (საბოლოო) შედეგი:**

* აჭარაში განათლების ხარისხი ამაღლებულია და ყველა მოქალაქისათვის ხელმისაწვდომია.

**პროგრამა (1.3) : საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამისგანხორციელებისვადები:**

2016-2019 წწ.

**პროგრამისბიუჯეტი: 16 128 200 ლარი.**

პროგრამული კოდი 0603 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

საგანმანათლებლო დაწესებულებების ინფრასტრუქტურის ეტაპობრივად გაუმჯობესება, რიგ სკოლებში სავალალო მდგომარეობაში არსებული ინფრასტრუქტურის გადაუდებელი რეაბილიტაცია/მშენებლობა და შესაბამისი ინვენტარით აღჭურვა, საჯარო სკოლებში სპორტის განვითარების ხელშეწყობა.

**პროგრამის აღწერა:**

* საჯარო სკოლების შენობების მშენებლობა-რეაბილიტაცია, ინვენტარით აღჭურვა;
* სპორტის განვითარების ხელშეწყობის მიზნით სკოლებში სპორტული ინფრასტრუქტურის რეაბილიტაცია;

**პროგრამის მოსალოდნელი (საბოლოო) შედეგი:**

* სასწავლო და სამუშაო პირობები გაუმჯობესებულია; მოსწავლეებისათვის განათლების მიღებისათვის შექმნილია უსაფრთხო და კომფორტული გარემო; ინვენტარით აღჭურვა; საჯარო სკოლებში განვითარებულია სპორტული ინფრასტრუქტურა.

**პროგრამა (1.4): განათლების ხელმისაწვდომობის გაზრდა**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2016 -2019 წწ.

**პროგრამის ბიუჯეტი: 6 481 820 ლარი.**

პროგრამული კოდი 0604 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

აჭარის ავტონომიური რესპუბლიკის მაღალმთიან მუნიციპალიტეტებში ზოგიერთი სპეციალობის მასწავლებლების არარსებობა (ნაკლებობა), საჯარო სკოლებში მოძველებული/მწირი საბიბლიოთეკო ფონდი ამცირებს ხარისხიანი განათლების მიღების შესაძლებლობას; გარკვეული კატეგორიის სტუდენტებისათვის სწავლის გაგრძელების ხელმისაწვდომობა; სტუდენტებისა და პროფესორ/მასწავლებლების მიერ მათ სპეციალობებში არსებული თანამედროვე ტენდენციებისა და უცხოეთის გამოცდილების გაზიარების აუცილებლობა და უცხოეთში სატჟირება.

**პროგრამის აღწერა:**

* აჭარის ავტონომიური რესპუბლიკის მაღალმთიანი მუნიციპალიტეტების საჯარო სკოლების შესაბამისი პროფილის მასწავლებლებით უზრუნველყოფის მიზნით, კვალიფიციური სპეციალისტების შერჩევა და მათი დასაქმება;
* სკოლების ბიბლიოთეკების მხატვრული ლიტერატურით აღჭურვა;
* გარკვეული კატეგორიის სტუდენტების სწავლის საფასურის გადახდა;
* ლექტორ/მასწავლებლების და პროფესორების სასწავლო/კვლევითი ვიზიტების და კონფერენციებში მონაწილეობის ხელშეწყობა;
* ახალგაზრდა სპეციალისტების უცხოეთში პროფესიული სწავლებისა/სტაჟირების უზრუნველყოფა.

**პროგრამის მოსალოდნელი (საბოლოო) შედეგი:**

* საჯარო სკოლები სრულად დაკომპლექტებულია კვალიფიციური მასწავლებლებით;
* ლიტერატურა ხელმისაწვდომია;
* უზრუნველყოფილია უმაღლესი საგანმანათლებლო პროგრამების კურსდამთავრებულების მომზადებისა და განათლების მაღალი დონე;
* უცხოეთში სტაჟირების შედეგად გაზრდილია კვალიფიციურ, კონკურენტუნარიან, საერთაშორისო მოთხოვნების შესაბამისად მომზადებულ სპეციალისტთა რაოდენობა;

**პროგრამა (1.5): განათლების ხარისხის გაუმჯობესება**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2016 -2019 წწ.

**პროგრამის ბიუჯეტი: 1 048 500 ლარი.**

პროგრამული კოდი 0605 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

ზოგადი განათლების მაღალი ხარისხი შესაძლებელია უზრუნველყოფილი იქნეს სასკოლო ცხოვრების მრავალფეროვნების მიღწევით, მოსწავლეთა მიერ ინტერესების გამოვლენისა და საკუთარი თავის წარმოჩენის შესაძლებლობების გაზრდით;

**პროგრამის აღწერა:**

* სასკოლო კლუბების განვითარების ხელშეწყობა და მათი ინიციატივების დაფინანსება;
* კონკურსების და ოლიმპიადების ჩატარება და საგამომსემლო საქმოანობის მხარდაჭერა;
* აჭარის ავტონომიური რესპუბლიკის ადმინისტრაციულ ტერიტორიაზე არსებულ ზოგადსაგანმანათლებლო დაწესებულებებში თანამშრომელთა მოტივაციის ამაღლება და სწავლა-სწავლების პროცესის გაუმჯობესება.

**პროგრამის მოსალოდნელი (საბოლოო) შედეგი:**

* მოზარდებში ჩამოყალიბებულია სოციალური და ორგანიზაციული უნარები;
* ამაღლებულია მოსწავლეთა ცოდნა ცალკეულ საგანმანათლებლო დისციპლინებში;
* სკოლებში გაზრდილია სწავლების მოტივაცია.

**პროგრამა(1.6): გაძლიერებული და ინკლუზიური სწავლება**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2016 -2019 წწ.

**პროგრამის ბიუჯეტი: 1 110 080 ლარი.**

პროგრამული კოდი 0606 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

მოსწავლეებისათვის უცხო ენების (განსაკუთრებით, ინგლისურიენის) საფუძვლიანი სწავლების საჭიროება;

ფიზიკა-მათემატიკური საგნებისადმი განსაკუთრებული ნიჭისა და ინტერესის მქონე მოსწავლეების გამოვლენისა და მათი ნიჭის განვითარების ხელშეწყობა;

ინკლუზიური განათლების ხარისხის გაუმჯობესება.

**პროგრამის აღწერა:**

* სკოლაში უცხო ენების (განსაკუთრებით ინგლისური ენის) გაძლიერებული, ინტენსიური შესწავლა თანამედროვე, საერთაშორისო დონეზე აპრობირებული მეთოდებით;
* ფიზიკური, ინტელექტუალური, სოციალური, ემოციური, ლინგვისტური თუ სხვა მდგომარების გამო სწავლასთან დაკავშირებული სირთულეების მქონე მოსწავლეებისთვის შესაბამისი პირობების შექმნა სირთულეების დასაძლევად და მაღალი ხარისხის განათლების მისაღებად.

**პროგრამის მოსალოდნელი (საბოლოო) შედეგი:**

* მოსწავლეები მაღალ დონეზე ფლობენ უცხო ენას (როგორც ზეპირმეტყველებას, ასევე, წერით უნარ-ჩვევებს);
* გაზრდილია საგნობრივ ოლიმპიადებში და კონკურსებში მონაწილეთა რაოდენობა;
* სხვადასხვა სახის სპეციალური საგანმანათლებლო საჭიროების მქონე ბავშვებს აქვთ ხარისხიანი და სრული განათლების მიღების შესაძლებლობა;
* ინკლუზიური მოზარდები არიან თვითრეალიზებულნი და საზოგადოებაში ინტეგრირებულნი.

**პროგრამა (1.7): უწყვეტი განათლება**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2016-2019 წწ.

**პროგრამის ბიუჯეტი: 4 365 600 ლარი.**

პროგრამული კოდი 0607 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

მოსახლეობის ფართო ფენებისთვის უცხო ენებისა და კომპიუტერული პროგრამების შესწავლის შეზღუდული შესაძლებლობების აღმოფხვრა; მასწავლებელთა პროფესიული დონის/კვალიფიკაციის სისტემატური ამაღლება და სწავლების თანამედროვე მეთოდოლოგიების ათვისება.

**პროგრამის აღწერა:**

* უცხო ენებისა და კომპიუტერული პროგრამების შემსწავლელი კურსების დაფინანსება;
* მასწავლებელთა პროფესიული უნარების განვითარებისა და კვალიფიკაციის ამაღლების კურსების დაფინანსება.

**პროგრამის მოსალოდნელი (საბოლოო) შედეგი:**

* მოქალაქეებისთვის ხელმისაწვდომია უცხო ენებისა და კომპიუტერული პროგრამების შესწავლა;
* გაზრდილია დასაქმების შესაძლებლობები;
* ამაღლებულია მასწავლებლების პროფესიული კვალიფიკაცია;
* განათლების სფეროში დანერგილია სწავლების თანამედროვე, წარმატებული მეთოდები.

**პროგრამა (1.8) : საჯარო სკოლების განვითარების ხელშეწყობა, რომლებიც ახორციელებენ საპანსიონო მომსახურებას**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამისგანხორციელებისვადები:**

2016 -2019 წწ.

**პროგრამისბიუჯეტი: 3 068 320 ლარი.**

პროგრამული კოდი 0608 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

საჯარო სკოლების, რომლებიც ახორციელებენ საპანსიონო მომსახურებას, ბავშვების საცხოვრებელი მატერიალური ბაზის კეთილმოწყობის აუცილებლობა და სასწავლო გარემოს სტანდარტებთან მისადაგება; ხარისხიანი ზოგადი განათლების მიღების უზრუნველყოფა; განსაკუთრებული მზრუნველობისა და ყურადღების გამოჩენა; შენობების რეაბილიტაცია და მათში მომუშავე პერსონალისთვის უკეთესი სამუშაო პირობების შექმნა.

**პროგრამისაღწერა:**

* საჯარო სკოლების, რომლებიც ახორციელებენ საპანსიონო მომსახურებას, საყოფაცხოვრებო და სასწავლო პირობების გაუმჯობესება;
* სოციალურად დაუცველი მოსწავლეების კვებით, ნორმალური საცხოვრებელი პირობებით უზრუნველყოფა;
* მოსწავლეებისთვის ზოგადი განათლების სრული და ხარისხიანი სასწავლო კურსის შეთავაზება.

**პროგრამის მოსალოდნელი (საბოლოო)შედეგი:**

* შექმნილია ბავშვების ცხოვრების, აღზრდისა და სწავლისათვის აუცილებელი შესაბამისი საყოფაცხოვრებო პირობები (საცხოვრებელი, კვება, უსაფრთხო გარემო).

**პროგრამა (1,9): სახელოვნებო განათლების ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

ზოგადი, პროფესიული და უმაღლესი განათლების სფეროს ხელშეწყობა

**პროგრამის განხორციელების ვადები:**

2016 -2019 წწ.

**პროგრამის ბიუჯეტი: - 18 463 680 ლარი.**

პროგრამული კოდი 0609 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

პიროვნების ინდივიდუალური შემოქმედებითი მიდრეკილებების განვითარების ხელშეწყობა; განსაკუთრებული სახელოვნებო უნარ-ჩვევების მქონე ბავშვების გამოვლენა.

**პროგრამის აღწერა:**

* სახელოვნებო-საგანმანათლებლო პროგრამების, ასევე, სხავადასხვა საგანმანათლებლო, შემეცნებითი, სამეცნიერო და სოციალური პროექტების განხორციელება;
* გასართობ-სანახაობითი ღონისძიებების ორგანიზება;

**პროგრამის მოსალოდნელი (საბოლოო) შედეგი:**

* მოზარდები გათვითცნობიერებული არიან ქართული ეროვნული და მსოფლიო ხელოვნების კლასიკურ მემკვიდრეობაში;
* გაზრდილია მოზარდების სახელოვნებო განათლებით დაინტერესება;

**პროგრამა (1.10): სკოლისგარეშე სასპორტო საგანმანათლებლო დაწესებულებების ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

სპორტის განვითარების ხელშეწყობა, პოპულარიზაცია და ახალგაზრდობის საქმეთა სფეროს ხელშეწყობა

**პროგრამის განხორციელების ვადები:**

2016 -2019 წწ.

**პროგრამის ბიუჯეტი: 5 586 720 ლარი.**

პროგრამული კოდი 0610 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

ცხოვრების ჯანსაღი წესის დამკვიდრება, ბავშვთა და მოზარდთა მაქსიმალური რაოდენობის ჩაბმა სპორტულ გამაჯანსაღებელ სექციებში, მასობრივი სპორტის განვითარების ხელშეწყობა.

**პროგრამის აღწერა:**

* სპორტული ღონისძიებების ორგანიზება და ჩატარება;
* საერთაშორისო სპორტული ღონისძიებების მასპინძლობა;
* საწვრთნელი საქმიანობის ხარისხის ამაღლება.

**პროგრამის მოსალოდნელი (საბოლოო) შედეგი:**

* სპორტის სხვადასხვა სახეობებში საქართველოსა და აჭარის ასაკობრივი ნაკრები გუნდები შევსებულია პერსპექტიული სპორტსმენებით.

## პრიორიტეტი (2): კულტურის განვითარება, ხელშეწყობა და პოპულარიზაცია

**პრიორიტეტის დასაბუთება:** საქართველოს კონსტიტუციის თანახმად "სახელმწიფო ხელს უწყობს კულტურის განვითარებას, კულტურულ ცხოვრებაში მოქალაქეთა შეუზღუდავ მონაწილეობას, კულტურული თვითმყოფობის გამოვლინებასა და გამდიდრებას, ეროვნულ და ზოგადსაკაცობრიო ღირებულებათა აღიარებას და საერთაშორისო კულტურულ ურთიერთობათა გაღრმავებას". კანონი "კულტურის შესახებ" აკისრებს სახელმწიფოს ყოველმხრივ ხელი შეუწყოს კულტურის განვითარებას და გაფართოებას, შემოქმედებით ინტეგრაციას.

 აჭარის ა/რ კონსტიტუციის, აჭარის ა/რ კანონის "აჭარის ა/რ საბიუჯეტო პროცესისა და უფლებამოსილებათა შესახებ", “აჭარის ავტონომიური რესპუბლიკის სტატუსის შესახებ” საქართველოს კონსტიტუციური კანონის, საქართველოს კანონების, ა/რ განათლების, კულტურისა და სპრორტის სამინისტროს დებულების და სხვა ნორმატიული აქტების შესაბამისად სამინისტროს პრიორიტეტის - კულტურის განვითარება, ხელშეწყობა და პოპულარიზაცია - შესაბამისად შემდეგი კომპეტენციები გააჩნია:

* კულტურის სისტემის მართვა; კულტურის სფეროს პოლიტიკის შემუშავება და მართვა;
* კულტურის ინფრასტრუქტურის რეაბილიტაციის ხელშეწყობა;
* კულტურის სფეროში არასახელმწიფო სექტორის როლის ზრდის უზრუნველყოფა და ინსტიტუციური მართვის გაუმჯობესება;
* კულტურის დაწესებულებების ოპტიმალური ინსტიტუციური მოწყობა;
* კულტურის სფეროს პროგრამული დაფინანსება მოქმედი კანონმდებლობის შესაბამისად.

**პრიორიტეტის საშუალოვადიანი მიზანი:**

აჭარის ტერიტორიაზე არსებული კულტურული მემკვიდრეობის ძეგლების დაცვა-შენარჩუნება; აჭარის ავტონომიურ რესპუბლიკაში ხელოვნებისა და კულტურის განვითარების ხელშეწყობა და პოპულარიზაცია; რეგიონში კინოხელოვნების განვითარება, კინოწარმოებისა და კინოგანათლების ხელშეწყობა; ფოლკლორის შენარჩუნება და პოპულარიზაცია; აჭარის რეგიონში კულტურული ცხოვრების გააქტიურება და მოსახლეობის უზრუნველყოფა კულტურული აქტივობებით; კულტურული ტურიზმის განვითარების ხელშეწყობა; ხელოვნების და კულტურის სფეროში პროფესიული დონის ამაღლებადა მაღალკვალიფიციური კადრების მომზადება კულტურის მენეჯმენტის მიმართულებით; აჭარის მუზეუმების და გალერეების მოდერნიზება და ინსტიტუციური განვითარება: სახვითი, გამოყენებითი და მულტიმედიური ხელოვნების ხელშეწყობა; სასცენო და სამუსიკო ხელოვნების განვითარების ხელშეწყობა;

**პრიორიტეტის აღწერა (სამოქმედო გეგმა)**:

* საშემსრულებლო ხელოვნების ხელშეწყობა
* აჭარაში კინოხელოვნების განვითარების ხელშეწყობა
* კულტურული ცხოვრების გააქტიურება და პოპულარიზაცია
* ხელოვნებისა და კულტურის პროექტების ხელშეწყობა და პოპულარიზაცია
* კულტურული ცხოვრების ხელშეწყობა სოფლად
* ფოლკლორის ხელშეწყობა
* კულტურის მენეჯმენტის განვითარების ხელშეწყობა
* კულტურული მემკვიდრეობის მართვის სისტემის გაუმჯობესება;
* მუზეუმებისა და გალერეების განვითარება;
* სასცენო და სამუსიკო ხელოვნების ხელშეწყობა;
* პროფესიულ-შემოქმედებითი საქმიანობის მხარდაჭერა.

**პროგრამა (2.1): საშემსრულებლო ხელოვნების ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამის განხორციელების ვადები:**

2016-2019 წწ.

**პროგრამის ბიუჯეტი: 1 100 000 ლარი**

პროგრამული კოდი 061104 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

აჭარის რეგიონში საშემსრულებლო ხელოვნება გარკვეულ პრობლემებს მოიცავს, როგორც მართვისა და მენეჯმენტის, ასევე შემოქმედებითი პროცესების განვითარების მხრივ. ერთ-ერთი მნიშვნელოვანი გამოწვევა მაყურებლის სიმცირით და აუდიტორიის მოზიდვის პრობლემებით არის განპირობებული, რაც თავის მხრივ ნეგატიურად აისახება საერთო შემოქმედებით პროცესებზე. აღნიშნული პროცესების დროულად მოუგვარებლობა გამოიწვევს აუდიტორიის კიდევ უფრო დაშორებას და გაუცხოებას საშემსრულებლო ხელოვნების დაწესებულებებთან.

**პროგრამის აღწერა:**

2014-2015 წლებში პროგრამის ,,საშემსრულებლო ხელოვნების მხარდაჭერა“ ფარგლებში ამ მიმართულებით გატარდა მთელი რიგი ღონისძიებები:

-განხორციელდა აჭარის რეგიონში აუდიტორიის კვლევა;

-შემუშავდა რეკომენდაციების დოკუმენტი

- "სტრატეგიული მარკეტინგი და აუდიტორიის განვითარება კულტურის ორგანიზაციებისათვის";

- პროგრამის მონაწილე სახელოვნებო ორგანიზაციებმა შეიმუშავეს აუდიტორიის განვითარების სტრატეგია და სამოქმედო გეგმის დოკუმენტი;

აუდიტორიის (ანუ მაყურებლის, მსმენელის) მოზიდვასთან დაკავშირებული პრობლემების აღმოფხვრის და მაყურებლის მოზიდვის სტრატეგიის და სამოქმედო გეგმის ეფექტური განხორციელების მიზნით მნიშვნელოვანია ბრიტანელი ექსპერტის მიერ პროგრამაში მონაწილე თეატრებსა და მუსიკალურ ცენტრში მონიტორინგისა და პროფესიული კონსულტაციების განხორციელება. 2015 წელს ბრიტანელი ექსპერტი გაუწევს კონსულტაციებს და ჩაატარებს ვორკშოპებს საშემსრულებლო ხელოვნების ორგანიზაციის წარმომადგენელთათვის, შემუშავდება პრაქტიკულ საქმიანობაში შესატანი ცვლილებების რეკომენდაციები;

თანამედროვე თეატრის ფუნქციონირებისათვის უმნიშვნელოვანესია მენეჯმენტის, მარკეტინგისა და პროდიუსინგის მიმართულებების გაძლიერება და ამ მხრივ, საერთაშორისო გამოცდილების გაზიარება. ასევე, ტექნიკური პერსონალის კვალიფიკაციის ამაღლება და თანამედროვე ტექნოლოგიების დანერგვა, რაც აისახება შემოქმედებითი პროცესების წარმატებულ განვითარებაზე. 2016-2019 წლებში ბრიტანელი ექსპერტების მონაწილეობით მოხდება პროგრამაში ჩართული თეატრებისა და მუსიკალური ცენტრის მიერ შემუშავებული აუდიტორიის განვითარების სტრატეგიის ქმედუნარიანობის შეფასება და განხორციელდება სამოქმედო გეგმების მონიტორინგი. ასევე ჩატარდება ტრენინგები/ვორქშოპები თეატრის მენეჯმენტის მიმართულებით. შემოქმედებითი ღონისძიებების ფარგლებში შეიქმნება ქართულ-ბრიტანული ერთობლივი სპექტაკლები (კო-პროდუქცია).

**პროგრამის მოსალოდნელი (საბოლოო)შედეგი:**

* პროგრამის ფარგლებში განხორციელებული ღონისძიებების შედეგად გაიზრდება აჭარაში საშემსრულებლო ხელოვნების წარმომადგენელთა პროფესიული დონე და გაუმჯობესდება საერთო შემოქმედებითი პროცესები. ბრიტანელი ექსპერტების მონაწილეობით განხორციელდება შემოქმედებითი და საგანმანათლებლო ღონისძიებები.

**პროგრამა (2.2): კინოხელოვნების განვითარების ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამის განხორციელების ვადები:**

2016 – 2019 წწ.

**პროგრამის ბიუჯეტი: 1 850 000 ლარი**

პროგრამული კოდი 061105 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

საქართველოს კინემატოგრაფიის ეროვნული ცენტრის კვლევების მიხედვით მიუხედავად მდიდარი ტრადიციებისა, ქართული კინო პროფესიული კადრების სიმცირეს განიცდის, რაც ამ სფეროს განვითარების ერთ-ერთი ძირითადი განმსაზღვრელი ფაქტორია. ამასთანავე, მწირია ქართული კინოინდუსტრიის ფინანსური შესაძლებლობები და უცხოური ფონდების/კინოპროდიუსერების მონაწილეობა ქართულ კინოწარმოებაში. ბათუმის ხელოვნების სასწავლო უნივერსიტეტში არსებული სახვითი, სასცენო და კინო-ტელე ხელოვნების ფაკულტეტის კინო-ტელე ხელოვნების დეპარტამენტი ითვალისწინებს კინო რეჟისორის, კინო ოპერატორის, მონტაჟისა და ხმის რეჟისორის, კინო მსახიობის სპეციალობით კადრების მომზადებას. თუმცა, არ არსებობს სტუდენტების პრაქტიკული უნარჩვევების განვითარების შესაძლებლობა, ვინაიდან კინოგადაღებები საკმაოდ დიდ თანხებთან არის დაკავშირებული.

2013 - 2014 წლებში პროგრამის ფარგლებში აჭარის რეგიონში განხორციელდა სრულმეტრაჟიანი და მოკლემეტრაჟიანი მხატვრული, ასევე დოკუმენტური ფილმების გადაღებები. გადაღებების დროს გამოყენებული იყო ადგილობრივი ინფრასტრუქტურული და ადამიანური რესურსები, სამინისტროს მიერ გაცემული თანხის გარდა რეგიონში დაიხარჯა დამატებითი თანხები, წარმოების პროცესში ჩართული იყვნენ ხელოვნების უნივესიტეტის სტუდენტები, დასაქმდნენ რეგიონის კინო პროფესიონალები და კინოსთან დაკავშირებული სხვა პროფესიის ადამიანები, პოპულარიზაცია გაეწია აჭარის რეგიონს. აღსანიშნავია, რომ პროგრამის ფარგლებში დაფინანსებული ფილმები „სიმინდის კუნძული“ და „მე ვარ ბესო“ წარმატებით მონაწილეობენ საერთაშორისო ფესტივალებზე.

**პროგრამის აღწერა:**

აჭარაში კინოხელოვნების განვითარების ხელშეწყობის პროგრამა განხორციელდება შემდეგი მიმართულებებით:

* აჭარაში კინოწარმოების ხელშეწყობა: პროგრამით გათვალისწინებული პრიორიტეტებისა და მინისტრის ბრძანებით დამტკიცებული კრიტერიუმების საფუძველზე დაფინანსდება კონკურსების შედეგად გამოვლენილი კინოპროექტები;
* კინოგანათლების ხელშეწყობა: პროგრამის ფარგლებში განხორციელდება საზაფხულო კონოსკოლა და კინო განათლების ხელშემწყობი პროექტები;
* ანიმაციური ფილმების საერთაშორისო ფესტივალი „თოფუზი“.

**პროგრამის მოსალოდნელი(საბოლოო) შედეგი:**

* რეგიონში კინოხელოვნების განვითარება, კინოწარმოებისა და კინოგანათლების ხელშეწყობა
* რეგიონში დასაქმებულია კინო პროფესიონალები, სტუდენტები და სხვა მომიჯნავე პროფესიის ადამიანები, გაზრდილია მათი კვალიფიკაციის დონე.

**პროგრამა (2.3):ფოლკლორის ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამის განხორციელების ვადები:**

2016-2019 წწ.

**პროგრამის ბიუჯეტი: 850 000 ლარი.**

პროგრამული კოდი 061106(პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

მრავალსაუკუნოვანი ქართული ფოლკლორი ღირსეულ ადგილს იკავებს საქართველოს კულტურულ მემკვიდრეობაში. ხალხური შემოქმედება ერის ცოცხალი მატეანეა, მასში დასურათებულია ჩვენი ხალხის ყოფა-ცხოვრება, ქართველი ერის თვითმყოფადობა და ეთნოკულტურა.

ფოლკლორის საარსებო სოციალური გარემოს შეცვლამ – ტექნიკურმა პროგრესმა, ყოფიდან მრავალი წეს-ჩვეულების გაქრობამ და სხვა, სუბიექტურ-ობიექტურმა მიზეზებმა უარყოფითად იმოქმედა ხალხურ შემოქმედებაზე. პროგრამა მიზნად ისახავს ადგილობრივი (აჭარულ-ლაზური) უნიკალური მუსიკალური მემკვიდრეობის დაცვა-შენარჩუნებისა და აჭარის რაიონებში ავთენტური ფოლკლორის პოპულარიზაციის ხელშეწყობას.

**პროგრამის აღწერა**

* აჭარის რეგიონში სიმღერისა და ცეკვის ბავშვთა ფოლკლორული ანსამბლების ოლიმპიადა: ოლიმპიადის მიზანია ტრადიციული ხელოვნების, ქართული ხალხური სიმღერისა და ცეკვის წარმოჩენა და პოპულარიზაცია ახალგაზრდა თაობაში,ნიჭიერი შემსრულებლების გამოვლენა და მონაწილეთა შორის შემოქმედებით სიახლეთა გაზიარება.
* სასცენო კოსტუმებით უზრუნველყოფა: სასცენო კოსტუმები და აქსესუარები გადაეცემათ აჭარის რეგიონში სიმღერისა და ცეკვის ბავშვთა ფოლკლორული ანსამბლების ოლიმპიადის გამარჯვებულ ანსამბლებს და აჭარის ავტონომიური რესპუბლიკის კულტურის ცენტრებთან არსებულ ფოლკლორულ ანსამბლებს.
* აჭარის ფოლკლორულ-ეთნოგრაფიული მემკვიდრეობის აუდიო და/ან ვიდეო დოკუმენტირება.

**პროგრამის მოსალოდნელი(საბოლოო) შედეგი:**

* ქართული ფოლკლორის შენარჩუნება და პოპულარიზაცია;
* ტრადიციული ხელოვნების, ქართული ხალხური სიმღერისა და ცეკვის წარმოჩენა და პოპულარიზაცია ახალგაზრდა თაობაში;
* აჭარაში არსებული ფოლკლორული ანსამბლების სასცენო კოსტიუმებითა და აქსესუარებით უზრუნველყოფა;
* იზრდება მონაწილეთა რაოდენობაბავშვთა ფოლკლორული ანსამბლების ოლიმპიადაში.

**პროგრამა (2.4):კულტურული ცხოვრების გააქტიურება და პოპულარიზაცია**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამის განხორციელების ვადები:**

2016-2019 წწ.

**პროგრამის ბიუჯეტი: 4 198 000 ლარი**

პროგრამული კოდი 061107 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

კულტურული ცხოვრების განვითარება და მოსახლეობის უზრუნველყოფა სხვადასხვა კულტურული აქტივობებით მნიშვნელოვანია საზოგადოების განვითარების და ცნობიერების ამაღლებისათვის, რაც თავის მხრივ განაპირობებს ძლიერი და განათლებული საზოგადოების ჩამოყალიბებას. ჩვენი რეგიონის ერთ-ერთი ძირითადი პრიორიტეტი ტურიზმის განვითარების ხელშეწყობაა, რაც მნიშვნელოვანწილად დამოკიდებულია კულტურული ტურიზმის განვითარებაზე და რეგიონში კულტურული აქტივობების მრავალფეროვნებაზე. ფესტივალების და კულტურული ღონისძიებების განხორციელება ხელს უწყობს არა მხოლოდ ხელოვნების და კულტურის პოპულარიზაციას, ქვეყნისა და რეგიონის პოპულარიზაციას, არამედ განსაკუთრებული წვლილი შეაქვს კულტურული ტურიზმის განვითარებაში.

პროგრამის ფარგლებში არაერთი ხელოვნებისა და კულტურის პროექტი განხორციელდება, გაიმართება კონკურსები, სხვადასხვა ფესტივალები, კონცერტები, გამოფენები და სხვა აქტივობები, რაც ხელს შეუწყობს ხელოვანების შემოქმედებით ზრდას, რეგიონში კულტურული ცხოვრების გააქტიურებას და კულტურის და ხელოვნების სფეროს ხელმისაწვდომობის გაზრდას.

**პროგრამის აღწერა**

* პროგრამა მოიცავს ქვეპროგრამებს: ,,ხელოვნებისა და კულტურის პროექტების ხელშეწყობა და პოპულარიზაცია" და ,, კულტურული ცხოვრების ხელშეწყობა სოფლად";
* პროგრამის ფარგლებში ხელი შეეწყობა რეგიონში ხელოვნებისა და კულტურის პროექტების განხორციელებას, კონკურსების, ფესტივალების, კონცერტების, გამოფენების და კულტურის სფეროში სამინისტროს სტრატეგიის პრიორიტეტული მიმართულებების განვითარებას, აჭარის რეგიონში არსებული შემოქმედებითი ჯგუფებისა და ინდივიდუალური შემსრულებლების მონაწილეობას საქართველოში და საზღვარგარეთ გამართულ საერთაშორისო ღონისძიებებში;
* პროგრამა ხელს შეუწყობს რეგიონის მასშტაბით კულტურული ცხოვრების გააქტიურებას და კულტურის და ხელოვნების სფეროს ხელმისაწვდომობის გაზრდას;
* აჭარის მუნიციპალიტეტებში განხორციელებული კულტურის რესურსებისა და საჭიროებათა კვლევის საფუძველზე შექმნილი რეკომენდაციების დოკუმენტის საპასუხოდ განხორციელდება სახელოვნებო პროექტები, რაც ხელს შეუწყობს აჭარის ავტონომიური რესპუბლიკის მუნიციპალიტეტებში კულტურული ცხოვრების გამრავალფეროვნებას და მოსახლეობის უზრუნველყოფას კულტურულ-სახელოვნებო აქტივობებით.

**პროგრამის მოსალოდნელი (საბოლოო) შედეგი:**

* აჭარის ავტონომიურ რესპუბლიკაში არსებული შემოქმედებითი ჯგუფები, ინდივიდუალური შემსრულებლები მონაწილეობას იღებენ საქართველოსა და საერთაშორისო ღონისძიებებში;
* აღნიშნული პროგრამის ფარგლებში განხორციელებული აქტივობების შედეგად მიიღწევა კულტურული ღონისძიებების მრავალფეროვნება რეგიონში;

**პროგრამა (2.5):კულტურული მემკვიდრეობის დაცვა, განვითარება და პოპულარიზაცია**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამის განხორციელების ვადები:**

2016-2019 წწ.

**პროგრამის ბიუჯეტი: 5 745 248 ლარი**

პროგრამული კოდი 061109 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

აჭარის ავტონომიური რესპუბლიკის ტერიტორიაზე არსებული ადგილობრივი მნიშვნელობის კულტურული მემკვიდრეობის ძეგლთა და სსიპ კულტურული მემკვიდრეობის დაცვის სააგენტოს დაქვემდებარებული მუზეუმების მდგომარეობის გაუმჯობესების, რეგულარული მოვლა-პატრონობისა და მართვის მექანიზმების ჩამოყალიბება.

**პროგრამის აღწერა:**

* კულტურული მემკვიდრეობის ძეგლების რესტავრაცია-რეაბილიტაცია;
* კულტურული მემკვიდრეობისა და მისი რესურსების დაცვა და მოვლა-პატრონობა;
* კულტურული მემკვიდრეობის კვლევა;
* თანამედროვე ტიპის მუზეუმების მშენებლობა და მათი ახალი ექსპონატებით შევსება;
* არქეოლოგიური ექსპედიციების მოწყობა.

**პროგრამის მოსალოდნელი (საბოლოო)შედეგი:**

* რეაბილიტაცია-კონსერვაცია ჩაუტარდა აჭარაში არსებულ საინჟინრო, საკულტო და საფორტიფიკაციო ძეგლების 35 %-ს;
* კულტურული მემკვიდრეობის ძეგლები რესტავრირებულია და შენარჩუნებულია მომავალი თაობებისათვის;
* აჭარაში დასრულებულია თაღოვანი ხიდების რეაბილიტაცია;
* მუზეუმებში განვითარებულია კულტურული ტურიზმი და ზოგადად, ტურიზმისათვის შექმნილია მიმზიდველი გარემო;
* აჭარის ავტონომიურ რესპუბლიკაში რეაბილიტირებული იქნება 1 სამუზეუმო შენობა.

**პროგრამა (2.6):მუზეუმებისა და გალერეების განვითარება**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამის განხორციელების ვადები:**

2016-2019 წწ.

**პროგრამის ბიუჯეტი: 6 359 404 ლარი**

პროგრამული კოდი 061110 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

სამეცნიერო-კვლევითი, საექსპოზიციო და საგანმანათლებლო საქმიანობის წარმართვა თანამედროვე მოთხოვნილებათა შესაბამისად და მუზეუმებში ფართო საზოგადოების მოზიდვის ხელშეწყობა;

თანამედროვე ხელოვნების მხარადჭერისა და განვითარების მიზნით ვიზუალური და საშემსრულებლო თანამედროვე ხელოვნების გამოფენების და საგანმანათლებლო ღონისძიებების გამართვა, ხელოვნების სფეროში ახლებური, თანამედროვე მიდგომების პროვოცირება და ხელსეწყობა.

**პროგრამის აღწერა:**

* სამუზეუმო ექსპონატების შეგროვება, მეცნიერული შესწავლა, დაცვა;
* სამეცნიერო სესიებისა და კონფერენციების ჩატარება;
* გასვლითი გამოფენების მოწყობა;
* არქეოლოგიური ექსპედიციების წარმოება;
* ექსპოზიციების რეგულარული განახლება;
* მრავალფეროვანი სინთეზური პროექტების (გამოფენები, კამერული კონცერტები, თეატრალიზებული წარმოდგენები, დოკუმენტური ფილმების ჩვენება) განხორციელება.

**პროგრამის მოსალოდნელი (საბოლოო) შედეგი:**

* გააქტიურებულია მუზეუმებისა და გალერეების საგამოფენო-საექსპოზიციო საქმიანობა;
* განვითარებულია კულტურული ტურიზმი;
* საზოგადოება დაინტერესებულია თანამედროვე ხელოვნებაში მიმდინარე პროცესებით.

**პროგრამა (2.7):სასცენო და სამუსიკო ხელოვნების ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

კულტურის განვითარება, ხელშეწყობა და პოპულარიზაცია

**პროგრამის განხორციელების ვადები:**

2016-2019 წწ.

**პროგრამის ბიუჯეტი: 37 336 813 ლარი**

პროგრამული კოდი 061111 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

მსოფლიო და ეროვნულ ღირებულებათა განვითარების გათვალისწინებით, თეატრალური, სამუსიკო და ქორეოგრაფიული ხელოვნების განვითარების ხელშეწყობა.

**პროგრამის აღწერა:**

* ახალი და მაღალმხატვრული ღირებულების თეატრალური და საოპერო სპექტაკლების დადგმა;
* თეატრის რეპერტუარის განახლება;
* კლასიკური მუსიკის, საგუნდო და საოპერო კონცერტების გამართვა;
* ქართული ხალხური ცეკვებისა და სიმღერების საუკეთესო ნიმუშების დადგმა.

**პროგრამის მოსალოდნელი (საბოლოო) შედეგი:**

* შენარჩუნებულია ქართული ხალხური ფოლკლორი;
* შენარჩუნებულია ქორეოგრაფიული ხელოვნება, მუსიკალური კულტურა, თეატრალური ხელოვნება, ეროვნული ტრადიციები;
* სასცენო ხელოვნების ხარისხი ამაღლებულია და განვითარებული;
* განვითარებულია სასცენო და სამუსიკო ხელოვნება.

## პრიორიტეტი(3): სპორტის განვითარების ხელშეწყობა, პოპულარიზაცია და ახალგაზრდობის საქმეთა სფეროს ხელშეწყობა

**პრიორიტეტის დასაბუთება:**აჭარის ა/რ კონსტიტუციის, აჭარის ა/რ კანონის "აჭარის ა/რ საბიუჯეტო პროცესისა და უფლებამოსილებათა შესახებ", “აჭარის ავტონომიური რესპუბლიკის სტატუსის შესახებ” საქართველოს კონსტიტუციური კანონის, საქართველოს კანონების, ა/რ განათლების, კულტურისა და სპორტის სამინისტროს საქვეუწყებო დაწესებულება სპორტისა და ახალგაზრდობის საქმეთა დეპარტამენტის დებულების და სხვა ნორმატიული აქტების შესაბამისად შემდეგი კომპეტენციები გააჩნია

* სპორტის სისტემის მართვა;
* სპორტის და ახალგაზრდობის სფეროში არასახელმწიფო სექტორის როლის ზრდის უზრუნველყოფა და ინსტიტუციური მართვის გაუმჯობესება;
* სპორტისა და ახალგაზრდობის სფეროს პროგრამული დაფინანსება, მოქმედი კანონმდებლობის შესაბამისად;

**პრიორიტეტის საშუალოვადიანი მიზანი:**

* ჯანსაღი ცხოვრების წესის პოპულარიზაცია და მასობრივ სპორტში მოქალაქეთა ჩართულობის გაზრდა; პროფესიული სპორტის მხარდაჭერა და სპორტული მიღწევების გაუმჯობესება; კულტურულ-შემოქმედებითი, შემეცნებითი და გასართობი ღონისძიებების მოწყობა, რეგიონის ახალგაზრდების ჩართვა სხვადასხვა აქტივობებში, ცხოვრების ჯანსაღი წესის პროპაგანდა, ახალგაზრდების ცოდნისა და უნარების გაღრმავება

**პრიორიტეტის აღწერა (სამოქმედო გეგმა)**:

* სპორტისა და ახალგაზრდობის საქმეთა სფეროს მართვა;
* სპორტის ხელშეწყობა;
* ახალგაზრდულ საქმეთა სფეროს ხელშეწყობა;

**პროგრამა (3.1): სპორტისა და ახალგაზრდობის საქმეთა სფეროს მართვა**

**პრიორიტეტის დასახელება, რომლის ფარგლებში ხორციელდება პროგრამა:**

სპორტის განვითარების ხელშეწყობა, პოპულარიზაცია და ახალგაზრდობის საქმეთა სფეროს ხელშეწყობა

**პროგრამის განხორციელებისვადები:**

2016-2019 წწ.

**პროგრამის ბიუჯეტი: - 1 649 600 ლარი.**

პროგრამული კოდი 061201 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

რეგიონის სპორტისა და ახალგაზრდობის საქმეთა მიმართულებების წარმართვა, ამ სფეროში სხვადასხვა ღონისძიებების ჩატარების ხელშეწყობა.

**პროგრამის აღწერა:**

* სპორტისა და ახალგაზრდობის საქმეთა სფეროს სისტემის მართვა;

**პროგრამა (3.2): სპორტის სფეროს ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

სპორტის განვითარების ხელშეწყობა, პოპულარიზაცია

**პროგრამის განხორციელების ვადები:**

2016-2019 წწ.

**პროგრამის ბიუჯეტი: 12 500 000 ლარი**

პროგრამული კოდი 061202 ( პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

პროგრამა ითვალისწინებს იმ მნიშვნელოვანი ღონისძიებების დაფინანსებას, რომლებიც ჩატარდება აჭარის ავტონომიური რესპუბლიკის ადმინისტრაციულ ტერიტორიაზე ან/და რომლებშიც მონაწილეობას მიიღებენ აჭარის ავტონომიურ რესპუბლიკაში მოღვაწე სპორტის სფეროს წარმომადგენლები.

სპორტის ცალკეულ სახეობებში მიღწეული წარმატებებისათვის სპორტსმენთა და მწვრთნელთა მატერიალური წახალისება.

 აჭარაში გუნდური და ინდივიდუალური სახეობების განვითარება.

საპენსიო და არასაპენსიო ასაკის, ოლიმპიური თამაშების, მსოფლიოს და ევროპის ჩემპიონების, პრიზიორების, სპორტის დამსახურებული მუშაკების, მოღვაწეებისა და მწვრთნელების სოციალურად უზრუნველყოფა.

აჭარაში მოქმედი ინდივიდუალური და გუნდური სახეობების მწვრთნელთა და მსაჯთა გადამზადება.

**პროგრამის აღწერა:**

* სპორტული ღონისძიებების დაფინანსება;
* აჭარის ჩემპიონატებისა და პირველობების, მსოფლიო და ევროპის ჩემპიონატებში, სხვადასხვა საერთაშორისო და რესპუბლიკურ ტურნირებში აჭარის გუნდებისა და სპორტსმენების მონაწილეობა;
* ინდივიდუალურ სახეობებში, 2016-2019 წლების განმავლობაში მსოფლიოს, ევროპის ჩემპიონატებსა და პირველობებში, საერთაშორისო ტურნირებში, საქართველოს ჩემპიონატებსა და პირველობებში მიღწეული შედეგების მიხედვით სპორტსმენთა დაჯილდოვება;
* საპენსიო ასაკის, ოლიმპიური თამაშების, მსოფლიოს და ევროპის ჩემპიონები, პრიზიორები, სპორტის დამსახურებული მუშაკების, მოღვაწეებისა და მწვრთნელების ფინანსური მხარდაჭერა;
* აჭარაში მოქმედი ინდივიდუალური და გუნდური სახეობების მწვრთნელებისა და მსაჯების გადამზადება.

**პროგრამის მოსალოდნელი (საბოლოო) შედეგი:**

* ადგილობრივ და საერთაშორისო ტურნირებზე გაუმჯობესებულია სპორტული შედეგები;
* საქართველოს ეროვნული ნაკრებები შევსებულია აჭარის რეგიონიდან წარმომადგენელი სპორტსმენებით.

**პროგრამა (3.3): ახალგაზრდობის საქმეთა სფეროს ხელშეწყობა**

**პრიორიტეტის დასახელება, რომლის ფარგლებში ხორციელდება პროგრამა:**

ახალგაზრდობის საქმეთა სფეროს ხელშეწყობა და პოპულარიზაცია

**პროგრამის განხორციელების ვადები:**

2016-2019 წწ.

**პროგრამის ბიუჯეტი: 2 223 200 ლარი.**

პროგრამული კოდი 061203 (პრიორიტეტების დოკუმენტის მასალების ფინანსური დანართი)

**პროგრამის დასაბუთება:**

რეგიონში კულტურულ-შემოქმედებითი, შემეცნებითი და გასართობი ღონისძიებების მოწყობა;

ახალგაზრდობის ჩართვა ხვადასხვა სახის ინტელექტუალურ თამაშებსა და ტურნირებში;

სკოლებსა და უნივერსიტეტებში ინტელექტუალური და შემოქმედებითი კლუბების ჩამოყალიბების ხელშეწყობა;

ხელოვნების, მეცნიერების და სპორტის სფეროებში ახალგაზრდების ცოდნის, ენერგიის, ნიჭისა და შესაძლებლობების წარმოჩენის ხელშეწყობა;

ახალგაზრდების მიერ საჯარო პროექტების დამოუკიდებლად შექმნისა და განხორციელების წახალისება და მხარდაჭერა;

ახალგაზრდების სამოქალაქო საზოგადოების განვითარებაში მეტი ჩართულობის უზრუნველყოფა, აჭარის ავტონომიური რესპუბლიკის მთავრობასა და ახალგაზრდებს შორის პირდაპირი კომუნიკაციის დამყარების და ინფორმაციის რეგულარული გაცვლის ხელშეწყობა.

**პროგრამის აღწერა:**

პროგრამა მოიცავს როგორც შემეცნებითი ტიპის ღონისძიებებს ასევე სხვადასხვა სპორტულ თუ არაფორმალურ განათლების მიღების საშუალებას, პროგრამაში გაერთიანებულია სხვადასხვა ტიპის ღონისძიებები რომლებიც ხელს უწყობენ ახალგაზრდების მოტივირებას მათ სწავლის დონის ამაღლებასა და უშუალოდ მათ მიერ შექმნილ პროექტებზე მუშაობას.

**პროგრამის მოსალოდნელი (საბოლოო) შედეგი:**

* ამაღლებულია ახალგაზრდების წიგნიერების დონე, გაზრდილია მათი ჩართულობა სხვადასხვა სახის შემოქმედებით (ლიტერატურა, ხელოვნება, საგამომგონებლო საქმიანობა, იუმორი) პროცესებში;
* გაძლიერებულია რეგიონის როლი და აჭარა ჩამოყალიბებულია როგორც ფესტივალების ჩატარების ერთ-ერთი ცენტრი;
* ახალგაზრდები აქტიურად არიან ჩართულები მხიარული რეგიონის ქვეპროგრამის ფარგლებში გამართულ ღონისძიებებში;
* გაზრდილია რეგიონში ახალგაზრდების აქტიურობა და მათი უცხოეთში მიღებული ცოდნისა და გამოცდილების პრაქტიკაშირეალიზაცია;
* დამყარებულია ახალგაზრდობის სისტემატიური კავშირი აჭარის ავტონომიური რესპუბლიკის მთავრობასთან;
* აქტიურია მათი თანამშრომლობა და მუდმივი ჩართულობა ახალგაზრდობის პრობლემების გამოვლენისა და გადაწყვეტის პროცესში.